02/02/2010 | Administración LocalMunicipal
Mugardos
Imposibilidade de practicar a notificación

ANUNCIO Ante a imposibilidade de notificar tanto a D. Jorel Puncernau Paquilla, coma aos herdeiros de Dna. Leonela Anna Beata Aliern Berar e a D. Walter Josef Casagallo Hassoune o acordo da Xunta de Goberno Local de data 21.01.2010, relativo á aprobación e liquidación dos gastos ocasionados por execución subsidiaria, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, faise público o devandito acordo, que transcrito literalmente di así: Executadas polo Concello as obras necesarias para a demolición do inmoble sito en María nº 8 esquina con rúa Barral, referencia catastral: 0325608NJ6102N, declarado ruína e ordenada a demolición do inmoble por Resolución da Alcaldía nº 884/2008, de data 17.11.2008. Tendo en conta o informe da arquitecta municipal, de data 15.12.2009, do que resulta acreditado que as obras se dan por rematadas, asi como a proposta formulada polo concelleiro de urbanismo e industria, obrante no expediente, a Xunta de Goberno Local acorda: Primeiro.- Aprobar e liquidar aos herdeiros de Dna. EULALIA CANCELA CARRERÓ como propietarios segundo informe da policía local, a D. Jorel Puncernau Paquilla como titular catastral, e aos herdeiros de Dna. Leonela Anna Beata Aliern Berar e D. Walter Josef Casagallo Hassoune como propietarios segundo a Nota Simple informativa remitida polo Rexistro da Propiedade de Pontedeume, o importe total dos gastos ocasionados pola execución subsidiaria das obras de demolición do inmoble sito en R/ María nº 8 esquina con rúa Barral, referencia catastral: 0325608NJ6102N, que ascenden á contía de 5.735,16 € (CINCO MIL SETECENTOS TRINTA E CINCO EUROS CON DEZASEIS CÉNTIMOS). Segundo.- Notificar o presente á Tesourería municipal e remitir edicto que se publicará no BOP para os efectos de notificación tanto a D. Jorel Puncernau Paquilla, coma dos herdeiros de Dna. Leonela Anna Beata Aliern Berar e D. Walter Josef Casagallo Hassoune, e practicar notificación individual a D. Dinu Carnal Stanciu como herdeiro coñecido de Camila Francisca Passi Lepine.” O que se lle comunica para que dacordo co establecido no artigo 20 do RD 1684/90 de 20 de decembro, polo que se aproba o Regulamento Xeral de Recadación, proceda a facer efectivo dito importe nos seguintes prazos: a) As liquidacións notificadas entre os días 1 e 15 de cada mes, dende a data de notificación ata o día 20 do mes seguinte ou se é sábado ou festivo, o inmediato hábil posterior. b) As liquidacións notificadas entre os días 16 e último de cada mes, dende a data da notificación ata o día 5 do segundo mes posterior, ou se é sabado ou festivo o inmediato hábil posterior. Transcorrido o período voluntario de pagamento, iniciarase o período executivo, que determina o devengo do recargo de constrinximento, dos intereses de demora e custas que se produzan, acorde ó previsto no artigo 127 da Lei Xeral Tributaria. Satisfarase o recargo de constrinximento do 10 por 100, ata que se notifique a providencia de constrinximento. Despois desta data esixirase o recargo do 20 por 100 da débeda non ingresada e os intereses de demora. Contra a presente liquidación poderá Vde. interpor o recurso de reposición ante a propia Xunta de Goberno Local durante o prazo DUN MES contado dende o día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais; e contra a resolución expresa do recurso de reposición poderá interpo-lo contencioso-administrativo ante o Xulgado do contencioso-administrativo de Ferrol, no prazo de dous meses, contados dende o día seguinte ó da data de notificación. O prazo para interpor este recurso será de seis meses, contados a partir do día seguinte a aquel no que se produza o acto presunto, se a resolución do recurso de reposición non fora expresa. Asemade se lle instrúe que tamén poderá interpor calquera outro recurso que estime pertinente e exerce-las accións que procedan ante a xurisdicción competente. O INGRESO DEBERÁ EFECTUARSE NA CONTA CORRENTE DO CONCELLO DE MUGARDOS Nº 2091-0205-33-3110000032 (CAIXA GALICIA-MUGARDOS). Mugardos, 25 de xaneiro de 2010 O ALCALDE, Asdo) XOSÉ FERNÁNDEZ BARCIA